Vanwyksvlei Juwele: Miemie Van Wyk
Het nou lekker gekuier op die Vanwyksvlei webwerf en gelees oor Tannie Maude en Oom Arthur, die vloed en al die ander….Hulle oudste seun is hier in Vryheid KZN geneesheer.
So 22 jaar gelede is ek en my oorlede man Hercules Anderson hierheen verplaas. Hy was bestuurder by die plaaslike Trust Bank.Net 8 maande later moes ek desperaat in die nuwe dorpie 'n Dokter skakel toe my man 'n massiewe hartaanval kry.
Die dokter was Dr. Cedric Alston en wat was my verbasing toe ek hoor hy kom vanaf Vanwyksvlei.Toe hy sy kop skud het ek geweet Hercules is vir goed weg, maar wat 'n vertroosting was dit nie om iemand so vreemd maar tog ook so bekend se hand op my skouer kon hê.
Hy was 'n groot troos tot Ma Anna vanaf Stinkbrak kon arriveer om verder vertroosting en bystand te kom gee.
Ek is 16 jaar gelede weer getroud en my van is nou Kemp. Dankie vir die webwerf. Ek sal beslis 'n gereelde besoeker wees. As enige van julle hier deur Vryheid ry, draf gerus in vir 'n lekker koppie boeretroos.